Tagrawela tekker di turuft, teɣli Bulund ɣef ufus n Naẓi talmanit s ssehala. Agdud iɣil d akken d azbu ara iɛeddin s twaḥcit. Ufan-d d akken sɛan kan azref deg usexsar daya. Isalen diri-ten, anesnas n temes yeṭafar tirwiḥin. Ulac win ara tewaliḍ di ṣḍaḥ lqahwa ur yeṭṭif ara iɣmisen teḍlaq ɣef inzegumen-is. Imdanen ttemyaggaren-d ɣef ikersiyin di turtit akken ad ḍeffren isalen n utaram yettanggaren . Deg uɣerbaz n setehzaɣ ciṭ di lqraya-nneɣ. Tasebḥit uɣalen-d s waṭas n yisalen d waṭas n yestqsiyen syin rruḥen. Tameddit qqimen d yiwen weɣbel d yesteqsiyen. Anemhal yewwi-d anezway di tnarit-is ussan-is merra ruḥen netta yeṭṭafar isalen, ur d yeclig ara deg wacu yeṭṭarun deg ufrag n uɣerbaz deg wakud yecban win.